STROKOVNE

ZAHTEVE NAROČNIKA ZA PREDMET JAVNEGA NAROČILA

STORITVE PRANJA BOLNIŠNIČNEGA PERILA

**1 Obveznosti ponudnika za predmet javnega naročila**

|  |  |
| --- | --- |
| 1.1 | Ponudnik mora za predmet JN zagotavljati:* vsakodnevni odvoz nečistega perila v namenskih PVC vrečah za enkratno uporabo in mrežastih kovinskih vozičkih ob dogovorjeni uri in z dogovorjenega mesta na lokaciji naročnika v vozilih, izdelanih v ta namen, od naročnika do ponudnika (izvajalca) storitve,
* higiensko pranje, likanje, zlaganje, razvrščanje perila, razvrščanje po velikosti, barvi in artiklu in kemično čiščenje,
* vsakodnevno dostavo vsega čistega perila (po potrebi tudi večkrat na dan) na lokacijo naročnika, s higiensko neoporečnimi transportnimi sredstvi1. Čisto perilo mora ponudnik pranja med prevozom in pri dostavi zaščititi pred možnim onesnaženjem.
* vračilo vsega čistega perila, vključno z vračilom čistih čistilnih krp v roku 24 ur od prevzema (odvoza iz lokacije naročnika) v pranje.

1zaradi zunanjih vplivov morajo biti transportna sredstva (vozički morajo biti iz materiala, ki omogoča učinkovito čiščenje in vzdrževanje ter onemogoča poškodovanje perila) med transportom čistega perila iz pralnice zaščitena (prekrita) z zaščitno prevleko, ki onemogoča prepuščanje mikroorganizmov. Vse spodnje police transportnih sredstev (vozičkov) morajo biti ustrezno zaščitene pred onesnaženjem. Prav tako morajo biti tovorna vozila za transport perila namenjena izključno transportu perila, tehnično gledano ustrezna in higiensko neoporečna v skladu z zahtevami certifikata RAL GZ 992/2 oziroma drugimi enakovrednimi standardi higiene za bolnišnične tekstilije. Ponudnik mora na lokaciji naročnika stalno zagotavljati zadostno količino transportnih vozičkov. |
| u1.2 | Odvoz umazanega perila poteka vsak dan med 18:30 in 19:30 uro. Dostava čistega perila se vrši vsak dan med 18:30 uro in 19:30 uro.Izjema glede dostave čistega perila so petki in dan pred prazniki, ki so z zakonom določeni kot dela prosti dnevi. Ponudnik pranja mora na omenjene dneve izvesti dostavo prejšnji dan v pranje prevzetega perila najpozneje do 12:30 ure. |
| 1.3 | Med ravno perilo naročnik uvršča naslednje artikle:* rjuhe, brisače, prevleke za vzglavnike, prevleke za lio odeje, lio odeje, krpe, komprese, pregrinjala, vrečke za kriopake, ipd..

Med oblikovno perilo naročnik uvršča naslednje artikle:* delovne obleke zaposlenih, filter obleke, pižame, bolniške srajce, preklanke, kopalne plašče, halje, predpasnike, ipd..
 |
| 1.4 | Ponudnik pranja se obvezuje, da bo perilo ustrezno oprano, zlikano (zglajeno, nezmečkano), ročno in strojno zloženo, razvrščeno po velikosti, artiklu in barvi naročniku dostavljeno dnevno glede na predhodno prejeto količino.Perilo mora biti oprano in likano na način, da se ne poškoduje ter da se mu ne skrajša življenjska doba.Ponudnik mora omogočiti ločeno pranje delovne obleke, filter obleke, operacijskega perila, posteljnega perila, čistilnih krp in drugega bolnišničnega perila s primerno temperaturo glede na vrsto tkanine, nečistoče in morebitno obarvanost. Barvasto perilo ne sme biti oprano s sredstvi, ki vsebujejo optična belila. Delovne obleke zaposlenih morajo biti ročno zlikane. |
| 1.5 | Ponudnik mora zagotoviti dostavo zaves, paravanov, vzglavnikov in žimnic iz pranja najkasneje v roku 7 dni od prejema v pranje. |
| 1.6 | Ponudnik mora zagotoviti, da bodo v pranje poslani artikli ob upoštevanju predhodnih postavk tudi ustrezno sortirani in sicer:* delovne obleke zložene in dostavljene na obešalnikih na ločenih vozičkih,
* rumeno perilo zloženo na ločenem vozičku,
* zeleno perilo zloženo na ločenem vozičku,
* zelene komprese zložene po velikosti na male (100 cm x 100 cm), srednje (120 cm x 120 cm), velike (160 cm x 160 cm) in preklane (120 cm x 120 cm, z odprtino na sredini, zložene tako, da je vidna odprtina),
* zelene nogavice zložene po parih in v vreči,
* filter majice ločene na dolgi in kratek rokav,
* raztrgano in poškodovano perilo (za odpis) zloženo ločeno od ostalega perila, s pripisom »potrebno šivanje«,
* perilo s trajnimi madeži zloženo ločeno od ostalega perila, s pripisom »trajni madež«,
* vse rjuhe zložene na enak način in sicer po širini,
* spalne srajce zložene tako, da so vidni gumbi,
* zgornji del pižam zložen tako, da so vidni gumbi,
* spodnji del pižam mora zložen tako, da je viden znak bolnišnice (žig oziroma logotip),
* zavese obešene na obešalnikih,
* čistilne krpe ločeno zložene po barvi, obliki ter velikosti in zaščitene s PVC folijo.
 |
| 1.7 | Ponudnik mora na zahtevo naročnika izvesti:* kemično čiščenje tekstilij, ocenjena količina na letni ravni +/- 5% za sledeče artikle:
	+ bunde 15 kom,
	+ hlače 40 kom,
	+ puloverji 50 kom,
	+ vetrovke (softshell) 20 kom,
	+ brezrokavnik 10 kom,
* dodatno spiranje perila (10 kos/leto). Za spiranje perila se smatra ponovno končno spiranje s čisto vodo (pranje v čisti vodi brez dodanih detergentov),

kar je vključeno v pogodbeno ceno za en (1) kg pranja. |
| 1.8 | Nečisto perilo se zbira v namenskih PVC vrečah glede na vrsto perila in sicer: * PROZORNA VREČA Z MODRO OZNAKO za delovne uniforme, rumene filter obleke in oddelčno oblikovno perilo (pižame, hlače, spalne srajce, preklanke, kopalni plašči),
* PROZORNA VREČA Z RDEČO OZNAKO za vse perilo, ki je bilo v stiku s pacientom v izolaciji,
* PROZORNA VREČA za vse ravno perilo,
* ZELENA VREČA za vse operacijsko perilo vključno z operacijskimi filter oblekami,
* PROZORNA MALA VREČA za vse čistilne krpe.
 |
| 1.9 | Ponudnik mora zagotoviti ustrezno obdelavo delovnih oblek in drugih artiklov zaradi obarvanja (npr. s kemičnimi svinčniki ali drugimi težje odstranljivimi madeži). |
| 1.10 | Ponudnik pranja perila mora ob dostavi nečistega perila v pranje zagotoviti izločitev morebitnih tujkov pred procesom pranja. |
| 1.11 | Ponudnik pranja perila mora na lastne stroške zagotoviti odvoz odpadkov, ki nastanejo ob prevzemu perila v pranje (PVC vreče). |
| 1.12 | Ponudnik pranja perila se obvezuje, da bo v primeru okvar in drugih ovir pri pranju perila naročniku zagotovil nemoteno oskrbo z neoporečnim čistim perilom. |
| 1.13 | V primeru, da se je perilo med pranjem in likanjem poškodovalo, uničilo, razbarvalo, naročnik in ponudnik skupaj ugotovita škodo, katero mora ponudnik poravnati naročniku. Če pa je perilo uničeno je ponudnik dolžan zagotoviti nove artikle iste barve in kakovosti (enak ali kakovostnejši artikel). |
| 1.14 | Ponudnik mora dnevno ob dostavi čistega perila na voziček s čistim perilom vložiti natisnjen izvod izdajnice s podatki o naročenem oziroma dobavljenem perilu.Obvezni podatki na izdajnici so:* številka izdajnice,
* datum izdajnice,
* seznam artiklov, ki so bili prejeti v pranje,
* seznam artiklov, ki so bili izdani iz pranja,
* seznam artiklov, ki so ostali na pranju,
* količina (teža) čistega perila glede na vrsto perila,
* količina (teža) umazanega perila glede na vrsto.
 |
| 1.15 | Ponudnik bo naročniku mesečno izstavil račun na kilogram prejetega mokrega perila. Ob izstavitvi mesečnega računa mora na računu poleg cene obvezno navesti:* časovno obdobje dobave blaga,
* zaporedne številke izdajnic (od – do),
* količino opranega perila glede na vrsto perila opredeljenega v predračunu.
 |
| 1.16 | Ponudnik se obvezuje, da bo aktivno sodeloval pri izvajanju inventure perila na zahtevo naročnika. Vzrok za večje primanjkljaje ugotavljata naročnik in ponudnik skupaj in se tudi skupaj dogovorita za nadaljnje ukrepe. Ponudnik pranja perila mora naročniku oziroma pooblaščenim osebam naročnika omogočiti nemoten dostop v prostore pralnice, ter mu omogočiti vpogled v tehnologijo izvajanja storitev. |
| 1.17 | Ponudnik je dolžan po vsaki izvedbi sanitarno mikrobiološke analize higiene opranih tekstilij in kontrole vode po izpiranju naročnika seznaniti z rezultati analize in mu posredovati fotokopijo uradnega izvida analize. Rezultati analize, ki dokazujejo ustrezno mikrobiološko kakovost perila, morajo biti v okviru mejnih priporočenih in orientacijskih vrednostih, kot veljajo za pridobitev certifikata kakovosti in higiene pranja RAL GZ 992/2 za bolnišnične tekstilije. |
| 1.18 | Ponudnik mora v ponudbi navesti lokacijo pranja perila. Naročnik si pridružuje pravico, da pred oddajo javnega naročila opravi ogled lokacije z namenom ugotovitve izpolnjevanja zahtev predmetnega javnega naročila.Morebitno spremembo lokacije pranja perila mora ponudnik sporočiti najpozneje 15 dni pred nameravano spremembo. |
| 1.19 | Ponudnik mora zagotavljati minimalno kapaciteto pranja 10 ton / dan.Dokazilo: Priložena lastna pisna izjava ponudnika. |
| 1.20 | Ponudnik mora imeti veljaven certifikat RAL GZ 992/21 in RAL GZ 992/32, ki ga izdaja pooblaščena organizacija, kot dokaz, da posamezna pralnica izpolnjuje predpisane zahteve in standarde za nego tekstilij iz zdravstva ali drug enakovreden certifikat (higiena tekstilij iz bolnišnic in živilske industrije).1 RAL – GZ 992/2 standard higiene za bolnišnične tekstilije,2 RAL – GZ 992/3 standard higiene za tekstilije iz živilske industrije.Dokazilo: Ponudnik v ponudbi priloži fotokopiji veljavnih certifikatov RAL GZ 992/2 in RAL GZ 992/3. |
| 1.21 | Ponudnik mora imeti mednarodni standard skupine:* ISO 14000 za ravnanje z okoljem,
* ISO 9000 za sistem vodenja kakovosti.

Dokazilo: Ponudnik v ponudbi priloži fotokopijo standarda skupine ISO 14000 za ravnanje z okoljem in fotokopijo standarda ISO 9000 za sistem vodenja kakovosti. |
| 1.22 | Ponudnik mora ponudbi priložiti seznam vseh pralnih sredstev, ki jih uporablja v procesu pranja. Pred vsako nameravano spremembo sredstva za pranje perila mora ponudnik obvestiti naročnika o nameravani spremembi, in sicer najkasneje 15 (petnajst) dni pred spremembo.Dokazilo: Seznam sredstev s priloženimi varnostnimi listi. |
| 1.23 | Ponudnik mora zagotavljati higiensko vzdrževanje transportnih vozil ter čiščenje in dezinfekcijo transportnih vozičkov po vsaki uporabi. Naročnik si pridržuje pravico, da naključno ob dostavi čistega perila opravi mikrobiološko kontrolo transportnih sredstev. V primeru neskladnih rezultatov stroške testiranja v celoti krije ponudnik.Dokazilo: Načrt čiščenja oziroma higienskega vzdrževanja transportnih vozil ter načrt čiščenja in dezinfekcije transportnih vozičkov. |
| 1.24 | Ponudnik mora priložiti dokazilo, da je v zadnjih 3 letih pred rokom za oddajo ponudb opravljal istovrstno storitev pranja bolnišničnega perila, neprekinjeno vsaj 1 leto za istega (enega) naročnika, ter da je bila storitev opravljena kvalitetno, v dogovorjenih rokih, v dogovorjenih količinah in dogovorjenem obsegu.Dokazilo: Priložena podpisana referenca ponudnika. |

**2 Okoljske zahteve za predmet javnega naročila**

Ponudnik mora za predmet javnega naročila upoštevati temeljne okoljske zahteve iz *Uredbe o zelenem javnem naročanju (Ur. l. RS, št. 51/17 in 64/19).*

|  |
| --- |
| Tehnične specifikacije |
| 1 | Detergenti za pranje perila, ki jih uporablja ponudnik, morajo izpolnjevati tehnične specifikacije:Univerzalna čistila, čistila za sanitarne prostore, čistila za okna, detergenti za ročno pomivanje posode, detergenti za pomivalne stroje in detergenti za pranje perila ne smejo biti razvrščeni in označeni z enim ali več stavki za nevarnost po Uredbi (ES) št. 1272/2008:1 * H300 (Smrtno pri zaužitju),
* H301 (Strupeno pri zaužitju),
* H304 (Pri zaužitju in vstopu v dihalne poti je lahko smrtno),
* H310 (Smrtno v stiku s kožo),
* H311 (Strupeno v stiku s kožo),
* H330 (Smrtno pri vdihavanju),
* H331 (Strupeno pri vdihavanju),
* H340 (Lahko povzroči genske okvare),
* H341 (Sum povzročitve genskih okvar),
* H350 (Lahko povzroči raka),
* H350i (Lahko povzroči raka pri vdihavanju),
* H351 (Sum povzročitve raka),
* H360F (Lahko škodi plodnosti),
* H360D (Lahko škodi nerojenemu otroku),
* H360FD (Lahko škodi plodnosti, lahko škodi nerojenemu otroku),
* H360Fd (Lahko škodi plodnosti, sum, da škodi plodnosti),
* H360Df (Lahko škodi nerojenemu otroku, sum, da škodi plodnosti),
* H361f (Sum škodljivosti za plodnost),
* H361d (Sum škodljivosti za nerojenega otroka),
* H361fd (Sum škodljivosti za plodnost, sum škodljivosti za nerojenega otroka),
* H362 (Lahko škodi dojenim otrokom),
* H370 (Škodi organom),
* H371 (Lahko škodi organom),
* H372 (Škodi organom pri dolgotrajni ali ponavljajoči se izpostavljenosti),
* H373 (Lahko škodi organom pri dolgotrajni ali ponavljajoči se izpostavljenosti),
* H400 (Zelo strupeno za vodno okolje),
* H410 (Zelo strupeno za vodno okolje, z dolgotrajnimi učinki),
* H411 (Strupeno za vodno okolje, z dolgotrajnimi učinki),
* H412 (Škodljivo za vodno okolje, z dolgotrajnimi učinki),
* H413 (Lahko ima dolgotrajne škodljive učinke na vodno okolje),
* H59 (Nevarno ozonskemu plašču),
* EUH029 (V stiku z vodo se sprošča strupen plin),
* EUH031 (V stiku s kislinami s sprošča strupen plin),
* EUH032 (V stiku s kislinami se sprošča zelo strupen plin),
* EUH070 (Strupeno ob stiku z očmi),
* H334 (Lahko povzroči simptome alergije ali astme ali težave z dihanjem pri vdihavanju),
* H317 (Lahko povzroči alergijski odziv kože),
* H420 (Škodljivo za javno zdravje in okolje zaradi uničevanja ozona v zgornji atmosferi).

Način dokazovanjaPonudnik mora k ponudbi priložiti:* izjavo, da bo pri dobavi blaga izpolnil zahtevo, in ustrezno dokazilo, iz katerega izhaja, da so zahteve izpolnjene, ali
* potrdilo, da ima blago znak za okolje EU za čistila (angl. Ecolabel for Hard Surface Cleaning products), ali
* ustrezno dokazilo, iz katerega izhaja, da so zahteve izpolnjene, ali
* varnostne liste za vse izdelke, ki so predmet ponudbe.
 |
| 2 | Kadar ponudnik pri izvajanju storitve uporablja gospodinjski pralni stroj, napajan iz električnega omrežja, ali gospodinjski pralni stroj, napajan iz električnega omrežja, ki ga je mogoče napajati tudi akumulatorsko, vključno s tistim za negospodinjsko uporabo in vgradnim gospodinjskim pralnim strojem, mora biti vsaj eden od pralnih strojev, ki ga uporablja ponudnik, uvrščen v razred energijske učinkovitosti A+++, razen če ponudnik že razpolaga s potrebnimi stroji ali namerava za izvedbo naročila uporabiti rabljene stroje.Način dokazovanja* Ponudnik mora k ponudbi priložiti:
* izjavo, da bo pri dobavi blaga izpolnil zahtevo, in ustrezno dokazilo, iz katerega izhaja, da so zahteve izpolnjene, ali
* tehnično dokumentacijo proizvajalca, iz katere izhaja, da so zahteve izpolnjene, ali
* nalepko o energijski učinkovitosti, ali
* ustrezno dokazilo, iz katerega izhaja, da so zahteve izpolnjene.

Naročnik med izvajanjem naročila preverja, ali ponudnik izpolnjuje zahteve. Kadar ponudnik že razpolaga s potrebnimi stroji ali namerava za izvedbo naročila uporabiti rabljene stroje in nobeden od teh ni uvrščen v razred energijske učinkovitosti A+++, mora k ponudbi priložiti ustrezno dokazilo, da z njimi razpolaga oziroma jih namerava pridobiti. |
| 3 | Usposobljenost za opravljanje storitve na okolju prijazen način. To mora zajemati dokazila o rednem usposabljanju osebja o zdravstvenih, varnostnih in okoljskih vidikih čiščenja.Način dokazovanjaKot dokazilo o skladnosti se prizna vzpostavljen sistem ravnanja z okoljem (kot sta npr. EMAS ali ISO 14001). |